Държавен вестник, бр. 90, 2022 г., стр. 33

БРОЙ  90	
Д Ъ Р Ж А В Е Н  В Е С Т Н И К 	
СТР.  33  
МИНИСТЕРСКИ СЪВЕТ
ПОСТАНОВЛЕНИЕ № 358 
ОТ 7 НОЕМВРИ 2022 Г.
за приемане на Наредба за условията и реда 
за провеждане на търгове за възмездно 
учредяване право на строеж върху недви-
жими имоти – частна държавна собстве-
ност, в управление на Министерството на 
отбраната
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ус-
ловията и реда за провеждане на търгове 
за възмездно учредяване право на строеж 
върху недвижими имоти – частна държавна 
собственост, в управление на Министерството 
на отбраната.
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател:  
Гълъб Донев 
Главен секретар на Министерския съвет:  
Красимир Божанов
НАРЕДБА
за условията и реда за провеждане на търгове 
за възмездно учредяване право на строеж 
върху недвижими имоти – частна държавна 
собственост, в управление на Министерството 
на отбраната
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за провеждане на търг за възмездно 
учредяване право на строеж върху незастро-
ени недвижими имоти – частна държавна 
собственост, в управление на Министерството 
на отбраната.
Чл. 2. (1) Право на строеж върху недви-
жими имоти – частна държавна собственост, 
в управление на Министерството на отбра-
ната, може да се учреди за изграждане на 
жилищни, общественообслужващи, спортни 
и културни обекти за задоволяване нуждите 
на военнослужещите и цивилните служители 
от министерството.
(2) Наредбата не се прилага за недвижи-
ми имоти, в управление на Министерството 
на отбраната, които са земеделски земи по 
смисъла на чл. 2 от Закона за собствеността 
и ползването на земеделските земи и/или 
такива, които са предоставени за ползване 
по реда на чл. 24, ал. 3 от същия закон.
Чл. 3. (1) Министърът на отбраната или 
оправомощено от него длъжностно лице 
определя със заповед недвижимите имо-
ти – частна държавна собственост, за които 
ще се провежда търг за учредяване на право 
на строеж, по предложение на главния ди-
ректор на Главна дирекция „Инфраструктура 
на отбраната“.
(2) Предложението по ал. 1 съдържа опи-
сание на имота, обосновка за потребността 
от изграждане на обекта и финансово-ико-
номически анализ.
Г л а в а  в т о р а
УСЛОВИЯ ЗА ПРОВЕЖДАНЕ НА ТЪРГ ЗА 
УЧРЕДЯВАНЕ НА ПРАВО НА СТРОЕЖ
Чл. 4. (1) Учредяването на право на строеж 
върху незастроени недвижими имоти – частна 
държавна собственост, в управление на Ми-
нистерството на отбраната, се извършва след 
проведен търг с тайно наддаване.
(2) Търг може да бъде проведен при нали-
чие на влязъл в сила подробен устройствен 
план (ПУП) за съответния имот, предвиждащ 
изграждане на обекти по чл. 2.
Чл. 5. (1) В случаите, в които правото 
на строеж се учредява срещу заплащане на 
достигнатата на търга цена, търгът се про-
вежда при условията и по реда на Правил-
ника за прилагане на Закона за държавната 
собственост.
(2) В случаите, в които заплащането на 
цената на правото на строеж се извършва 
чрез равностойно имотно обезщетение в 
изграждания или с друг обект на базата на 
оценка, извършена от независим оценител, 
търгът се провежда при условията и по реда на  
чл. 6 – 33.
Чл. 6. (1) Търгът за учредяване на право 
на строеж се провежда при начална тръжна 
цена на правото на строеж, определена от 
независим оценител.
(2) Въз основа на заповедта по чл. 3 
министърът на отбраната възлага оценката 
по ал. 1 при спазване на изискванията на 
Закона за обществените поръчки и Закона 
за независимите оценители и подзаконовите 
нормативни актове по прилагането им.
Чл. 7. (1) Търгът с тайно наддаване може 
да се проведе, в случай че поне един кандидат 
е подал заявление за участие, отговарящо на 
нормативните и тръжните условия за провеж-
дане на търга. Търгът с тайно наддаване се 
провежда, като участниците подават заедно 
със заявлението за участие и писмени ценови 
предложения.
(2) Кандидатът или упълномощен от него 
представител подава заявлението за участие 
в запечатан непрозрачен плик лично или 
по пощата с препоръчано писмо с обратна 
разписка, като върху плика посочва адрес